Document ID: 32008R0704

REGOLAMENT TAL-KUNSILL (KE) Nru 704/2008
tal-15 ta' Lulju 2008
dwar il-konklużjoni tal-Protokoll li jistabbilixxi l-opportunitajiet ta' sajd u l-kontribuzzjoni finanzjarja provduti fil-Ftehim ta’ Sħubija fil-qasam tas-Sajd bejn il-Komunità Ewropea u r-Repubblika Iżlamika tal-Mawritanja għall-perjodu mill-1 ta’ Awissu 2008 sal-31 ta’ Lulju 2012
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 flimkien ma' l-Artikolu 300(2) u l-ewwel subparagrafu ta' l-Artikolu 300(3),
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew (1),
Billi:
(1)
Il-Komunità u r-Repubblika Iżlamika tal-Mawritanja kkonkludew Ftehim ta’ Sħubija fis-settur tas-sajd. Dan il-ftehim ġie approvat permezz tar-Regolament tal-Kunsill (KE) Nru 1801/2006 (2) u daħal fis-seħħ fil-5 ta' Diċembru 2006.
(2)
Il-Komunità Ewropea u r-Repubblika Iżlamika tal-Mawritanja nnegozjaw u inizjalaw protokoll li jistabbilixxi l-opportunitajiet ta’ sajd u l-kontribuzzjoni finanzjarja pprovduti mill-ftehim ta’ sħubija għall-perjodu mill-1 ta’ Awissu 2008 sal-31 ta’ Lulju 2012.
(3)
Huwa fl-interess tal-Komunità li tapprova dan il-Protokoll.
(4)
Dan il-protokoll jieħu post il-protokoll preċedenti approvat permezz tar-Regolament (KE) Nru 1801/2006.
(5)
Jeħtieġ li jiġi definit il-kriterju tat-tqassim ta’ l-opportunitajiet ta’ sajd fost l-Istati Membri,
ADOTTA DAN IR-REGOLAMENT:
Artikolu 1
Il-Protokoll li jistabbilixxi l-opportunitajiet ta' sajd u l-kontribuzzjoni finanzjarja msemmija fil-Ftehim ta' sħubija fis-settur ta' sajd bejn il-Komunità Ewropea u r-Repubblika Iżlamika tal-Mawritanja għall-perjodu bejn l-1 ta' Awissu 2008 u l-31 ta' Lulju 2012 hu approvat f'isem il-Komunità.
It-test tal-Protokoll hu mehmuż mar-Regolament preżenti.
Artikolu 2
1. L-opportunitajiet tas-sajd stabbiliti bil-Protokoll għandhom jiġu allokati lill-Istati Membri kif ġej:
Kategorija ta' sajd
Tg jew liċenzji massimi għal kull perjodu tal-liċenzji
Stat membru
Tg, liċenzji jew kwota ta’ qabdiet annwali għal kull stat membru
Kategorija 1: bastimenti tas-sajd għal krustaċji ħlief l-awwista u l-granċ
9 570 tg
Spanja
7 313 tg
Italja
1 371 tg
Portugall
886 tg
Kategorija 2: bastimenti tas-sajd bit-tkarkir u bastimenti tas-sajd bil-konzijiet tal-qiegħ għas-sajd tal-marlozz iswed
3 240 tg
Spanja
3 240 tg
Kategorija 3: bastimenti tas-sajd għal speċijiet demersali ħlief il-marlozz iswed u b’irkaptu li ma jinvolvix xbieki tat-tkarkir
1 162 tg
Spanja
1 162 tg
Kategorija 4: bastimenti tat-tkarkir bil-friża li jistadu għal speċijiet demersali
375 tg
Greċja
375 tg
Kategorija 5: ċefalopodi
13 950 tg
32-il liċenzja
Spanja
24 liċenzja
Italja
4 liċenzji
Portugall
1 liċenzja
Greċja
3 liċenzji
Kategorija 6: awwisti
300 tg
Portugall
300 tg
Kategorija 7: bastimenti bil-friża li jistadu għat-tonn bit-tartarun
22 liċenzja
Spanja
17-il liċenzja
Franza
5 liċenzji
Kategorija 8: bastimenti għas-sajd tat-tonn bil-qasab u x-xlief u bastimenti għas-sajd bil-konzijiet tal-wiċċ
22 liċenzja
Spanja
18-il liċenzja
Franza
4 liċenzji
Kategorija 9: bastimenti bil-friża għas-sajd pelaġiku bit-tkarkir
17-il liċenzja għal tunnellaġġ ta’ referenza ta’ 250 000 tunnellata
Kategorija 10: sajd għall-granċ
300 tg
Spanja
300 tg
Kategorija 11 bastimenti tas-sajd pelaġiku frisk
15 000 tg fix-xahar bħala medja annwali
2. Fl-applikazzjoni tad-dispożizzjonijiet tal-Protokoll, l-opportunitajiet ta’ sajd fil-Kategorija 11 (bastiment tas-sajd pelaġiku bil-friża) li ma jiġux utilizzati jistgħu jiġu utilizzati mill-Kategorija 9 (bastimenti bil-friża għas-sajd pelaġiku bit-tkarkir) sa limitu massimu ta’ 20 liċenzja fix-xahar.
3. F’dak li jirrigwarda l-kategorija 9 (bastimenti tas-sajd pelaġiku bit-tkarkir, u li għandhom friża), il-Kummissjoni, wara li tkun irċeviet pjan tas-sajd annwali mħejji mill-Istati Membri, fejn jiġu stabbiliti l-applikazzjonijiet skond il-bastimenti individwali, għandha tibgħat l-applikazzjonijiet għal-liċenzji lill-awtoritajiet tal-Mawritanja. Abbażi ta' dan u b'kont meħud tal-konsum tat-tunnellaġġ ta' referenza ta' 250 000 tunnellata, il-Kummissjoni għandha tgħarraf lill--awtoritajiet tal-Mawritanja dwar l-intenzjoni li tintuża jew ma tintużax il-kwota supplementari ta’ 50 000 tunnellata aktar mit-tunnellaġġ ta' referenza. Jekk ikun il-każ, hija għandha titlob lil dawk l-awtoritajiet li jżidu l-kwota supplementari ta’ 50 000 tunnellata.
Il-pjan tas-sajd annwali għandu jispeċifika għal kull bastiment ix-xhur ta’ l-attivitajiet u l-qabdiet stmati għal kull xahar ta’ attività. Għall-ewwel sena ta' l-applikazzjoni tal-protokoll, il-pjanijiet tas-sajd għandhom jintbagħtu lill-Kummissjoni sa mhux aktar tard mill-15 ta' Ottubru 2008. Mill-2009, dawn il-pjanijiet għandhom jintbagħtu lill-Kummissjoni sa mhux aktar tard mill-31 ta’ Jannar ta’ kull sena.
Fejn l-applikazzjonijiet għal-liċenzji tal-Kategorija 9 (bastimenti bil-friża għas-sajd pelaġiku bit-tkarkir) jaqbżu l-għadd massimu awtorizzat għall-perjodu ta' referenza, il-Kummissjoni għandha tibgħat bi prijorità lill-awtoritajiet tal-Mawritanja l-applikazzjonijiet minn bastimenti li l-aktar ikunu utilizzaw il-liċenzji matul id-disa' xhur ta’ qabel it-tressiq ta’ l-applikazzjonijiet imsemmija.
4. F’dak li jirrigwarda l-kategorija 11 (bastimenti bil-friża għas-sajd pelaġiku), il-Kummissjoni għandha tibgħat l-applikazzjonijiet lill-awtoritajiet tal-Mawritanja, wara li tkun irċeviet pjan tas-sajd annwali mill-Istati Membri fejn ikunu indikati applikazzjonijiet skond il-bastimenti individwali. Dan il-pjan għandu jintbagħat lill-Kummissjoni sa mhux aktar tard mill-1 ta’ Diċembru tas-sena ta’ qabel. Dan għandu jippreċiża l-għadd ta’ TG previsti għal kull xahar ta’ attività.
Fil-każ ta' talba li taqbeż il-medja annwali ta’ 15 000 TG fix-xahar, l-allokazzjoni għandha ssir skond il-pjanijiet tas-sajd imsemmija fil-paragrafu 1.
Artikolu 3
1. Il-ġestjoni ta' l-opportunitajiet ta' sajd għandha ssir b'konformità sħiħa ma' l-Artikolu 20 tar-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (3).
2. Jekk l-applikazzjonijiet għal-liċenzji minn dawn l-Istati Membri kif imsemmija fl-Artikolu 2 ma jeżawrixxux l-opportunitajiet tas-sajd stabbiliti bil-Protokoll, il-Kummissjoni tista' tqis l-applikazzjonijiet għal-liċenzji minn kwalunkwe Stat Membru ieħor.
Artikolu 4
L-Istati Membri li jkollhom bastimenti jistadu fil-kuntest ta’ dan il-protokoll għandhom javżaw lill-Kummissjoni dwar il-kwantitajiet ta' kull stokk maqbuda fiż-żoni tas-sajd tal-Mawritanja skond it-termini stipulati fir-Regolament tal-Kummissjoni (KE) Nru 500/2001 ta’ l-14 ta’ Marzu 2001 li jniżżel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid meħuda mid-dgħajjes tas-sajd tal-Komunità f'ibħra ta' pajjiżi terzi u fl-ibħra miftuħa (4).
Artikolu 5
Il-President tal-Kunsill huwa hawnhekk awtorizzat li jinnomina l-persuni bis-setgħa li jiffirmaw il-Protokoll li jorbot lill-Komunità.
Artikolu 6
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 15 ta' Lulju 2008.

Labels: 18
15
5
6